b'\n_START_ARTICLE_\nBridgette Wilson-Sampras\n_START_PARAGRAPH_\nBridgette Wilson-Sampras (s. 25. syyskuuta 1973 Gold Beach, Oregon, Yhdysvallat) on yhdysvaltalainen n\xc3\xa4yttelij\xc3\xa4. H\xc3\xa4nen sisarensa Tracy Wilson on my\xc3\xb6s n\xc3\xa4yttelij\xc3\xa4._NEWLINE_Wilson-Sampras kruunattiin Miss Teen USA:ksi vuonna 1990 Biloxissa, ja h\xc3\xa4n oli toinen Oregonista kotoisin oleva voittaja. T\xc3\xa4m\xc3\xa4n j\xc3\xa4lkeen h\xc3\xa4n siirtyi elokuva-alalle ja esiintyi elokuvissa Last Action Hero, Billy Madison, Mortal Kombat, Tied\xc3\xa4n, mit\xc3\xa4 teit viime kes\xc3\xa4n\xc3\xa4 ja H\xc3\xa4\xc3\xa4t mieless\xc3\xa4._NEWLINE_N\xc3\xa4yttelemisen lis\xc3\xa4ksi Wilson-Sampras laulaa, ja h\xc3\xa4nen musiikkinsa on suosittua varsinkin Japanissa. H\xc3\xa4n on my\xc3\xb6s esiintynyt musikaalissa The Rocky Horror Picture Show._NEWLINE_H\xc3\xa4n avioitui tennismestari Pete Samprasin kanssa 2000, ja heill\xc3\xa4 on kaksi poikaa, Christian Charles (2002) ja Ryan Nikolaos (2005).'